ભરત શાહ દ્વારા તાપીમિત્ર ન્યુઝ,નર્મદા:નર્મદા જિલ્લાના ડેડીયાપાડાના થાણા ફળિયામાં રહેતા કૃણાલ રાજેશભાઈ પટેલ ઉત્તરાયણ ના દિવસે સાંજે તેના ઘરની સામે રહેતા વિજયભાઇ વસાવાના મકાનના ધાબા ઉપર પતંગ ચગાવતો હતો તે દરમ્યાન વિજયભાઇના ઘર પાસેથી પસાર થતા વીજળીના વાયર પર ફસાયેલ પતંગ તથા દોરાને લોખંડના સળીયા વડે કાઢવા જતા કૃણાલને અચાનક કરંટ લાગતા તેનું મોત થયું હતું જેથી પટેલ પરિવારમાં ઉત્તરાયણનો પર્વ માતમમાં ફેરવાયો હતો આ બાબતે ડેડીયાપાડા પોલીસે અકસ્માત મોત બનાવ રજીસ્ટર કરી આગળની વધુ તપાસ હાથ ધરી હતી.